༄༅། །དཔལ་ཀྱེ་རྡོ་རྗེའི་རྒྱུད་ལས་གསུངས་པའི་འབྱུང་པོ་ཐམས་ཅད་པའི་གཏོར་མའི་ཆོ་ག་ཕྲིན་ལས་རྒྱས་བྱེད་ཅེས་བྱ་བ་བཞུགས་སོ།།
311

གཏོར་མའི་སྐོར་
৩৩ །དཔལ་ཀྱེ་རྡོ་རྗེའི་རྒྱུད་ལས་གསུངས་པའི་འབྱུང་པོ་ཐམས་ཅད་པའི་གཏོར་མའི་ཆོ་གའི་འགྲེལ་པ་ཕྲིན་ལས་རྒྱས་བྱེད་ཅེས་བྱ་བ། བླ་མ་དམ་པའི་ཞབས་ལ་གུས་
པས་ཕྱག་འཚལ་ལོ། །གང་གི་རང་བཞིན་སྤྲོས་པ་དང་བྲལ་ཡང༌། །སྣ་ཚོགས་སྐུ་ཡི་རོལ་པས་འགྲོ་བ་འདུལ། །ཐབས་ཤེས་གཉིས་མེད་བདེ་ཆེན་ལྷན་ཅིག་སྐྱེས། །དཔལ་ལྡན་ཀྱེ་ཡི་རྡོ་
རྗེས་བདག་ཅག་སྐྱོངས། །དངོས་གྲུབ་མཆོག་རྣམས་མྱུར་དུ་འགྲུབ་བྱེད་ཅིང༌། །ཞི་སོགས་དམན་པའི་དངོས་གྲུབ་མ་ལུས་པ། །འབད་མེད་བདེ་བླག་ཉིད་དུ་འགྲུབ་འགྱུར་བའི། །གཏོར་
མའི་ཆོ་གའི་རྣམ་བཤད་བདག་གིས་བྲི། །འདིར་རྡོ་རྗེ་སློབ་དཔོན་ཡོངས་སུ་རྫོགས་པའི་པཎྜི་ཏ་ཆེན་པོ་དཔལ་སྦྱང་དཀའ་ཟླ་བའི་ཞལ་སྔ་ནས། རྩ་བའི་རྒྱུད་དཔལ་ཀྱེ་རྡོ་རྗེའི་ཕྱི་མའི་ལེའུ་
312

ربع
གཉིས་
আ
།བཞི་པ་དང་། ཐུན་མོང་མ་ཡིན་པའི་བཤད་རྒྱུད་རྡོ་རྗེ་གུར་ལེའུ་གསུམ་པ་དང༌། ཐུན་མོང་གི་བཤད་རྒྱུད་དཔལ་སམྦུ་ཊའི་རབ་བྱེད་དགུ་པའི་གཉིས་པ་རྣམས་ལ་
བརྟེན་ནས། རང་གི་ཆོས་སྐོར་ཁ་ཚང་པར་བྱ་བའི་ཕྱིར་དུ་གཏོར་མའི་ཚོ་ག་འདི་མཛད་དོ། །འདི་ལ་གསུམ། ཀླད་དང༌། གཞུང་དང༌། མཇུག་དོན་ནོ། །དང་པོ་ལ་གསུམ། བསྟན་
བཅོས་ཀྱི་མཚན། མཆོད་པར་བརྗོད་པ། བཤད་པར་དམ་བཅའ་བའོ། །དང་པོ་ནི། རྒྱ་གར་ན་སྐད་རིགས་བཞི་ལས་སཾ་སྐྲྀ་ཏའི་སྐད་དུ། གཞུང་འདི་ལ་སརྦ་བྷཱ་ཏ་བ་ལིཾ་བི་ངྷི། ཞེས་བྱ་
ལ། དེ་བོད་སྐད་དུ་བསྒྱུར་ན། འབྱུང་པོ་ཐམས་ཅད་པའི་གཏོར་མའི་ཆོ་ག ཞེས་ཏེ། དོན་ནི། རྣམ་བཤད་རིགས་པར། སྐྱེ་དང་བདེན་དང་དེ་བཞིན་ཡོད། །སིམས་ཅན་འདས་དང་མི་
313

མ་ཡིན། །ཅུང་ཟད་ལུས་དང་ས་ལ་སོགས། །འབྱུང་པོའི་སྒྲར་ནི་མཁས་པས་རྟོགས། །ཞེས་བྷཱུ་ཏིའི་སྒྲ་དེ་དོན་དེ་རྣམས་ལ་འཇུག་པར་བཤད་པས་ན། རིགས་དྲུག་ཐམས་ཅད་དང་ཡེ་ཤེས་ལས་བྱུང་བའི་ཕྱིར་སངས་རྒྱས་ཀྱང་
དེར་འདུས་ཏེ། དེ་ཐམས་ཅད་གཏོར་མ་འདིས་མཉེས་པར་བྱེད་པའི་ཆོ་ག་སྟེ། ཐབས་སྟོན་པའི་ཕྱིར་དེ་སྐད་ཅེས་བྱའོ། །གཉིས་པ་ནི། གཉིས་སུ་མེད་པའི་ཡེ་ཤེས་ཀྱི་དཔལ་དང་ལྡན་ཞིང༌། དམིགས་མེད་ཀྱི་སྙིང་རྗེ་དང་སྟོང་པ་
ཟུང་དུ་འཇུག་པ་ཀྱེ་རྡོ་རྗེ་ལ་སྒོ་གསུམ་གུས་པས་ཕྱག་འཚལ་ལོ། །ཞེས་པ་ནི་སྒྱུར་བྱེད་ལོ་ཙཱ་བའི་མཆོད་བརྗོད་ཡིན་ལ། བདག་མེད་མའི་བྷ་ག་ཨེ་ཝཾ་གྱི་རྣམ་པར་ངེས་པར་ཏེ་གདོན་མི་ཟ་བར་བཞུགས་པའི་ལྷ་སྟོན་པ་རྡོ་རྗེ་སེམས་
དཔའ་ཀྱེ་རྡོ་རྗེ་ལ་རྩོམ་པའི་བར་ཆད་ཞི་ཞིང་དམ་པ་རྣམས་ཀྱི་ཚུལ་དང་མཐུན་པར་བྱ་བའི་ཕྱིར་སྒོ་གསུམ་གུས་པས་ཕྱག་འཚལ་ལོ། །ཞེས་པ་ནི། རྩོམ་བྱེད་བསྟན་བཅོས་མཁན་པོའི་མཆོད་བརྗོད་དོ། །གསུམ་པ་ནི། ཕྱག་འཚལ་
ནས་ཅི་བྱ་ཞེ་ན། རེས་ཕན་རེས་གནོད་པར་བྱེད་པའི་བགེགས་དང༌། རྟག་ཏུ་གནོད་པར་བྱེད་པའི་ལོག་འདྲེན་ལ་སོགས་པ་ཁམས་གསུམ་གྱི་གནོད་བྱེད་ཐམས་ཅད་ལས་སེམས་ཅན་རྣམས་བསྲུང་བར་བྱ་བའི་ཕྱིར་འབྱུང་པོ་ཐམས་
ཅད་གཏོར་མས་མཉེས་པར་བྱ་བའི་ཆོ་ག་བརྩམ་པར་བྱའོ། །གཉིས་པ་ལ་སྤྱིའི་དོན་དང༌། གཞུང་གི་དོན་གཉིས་ཀྱི་དང་པོ་ལ་གཉིས། རྫས་བཤམ་པ་དང༌། ཆོ་ག་བྱ་བའོ། །དང་པོ་ནི། ཚོགས་ཀྱི་འཁོར་ལོ་ལ་སོགས་པ་མདུན་

ریق
།བསྐྱེད་དང་འབྲེལ་ན། རྗེ་བཙུན་རྩེ་མོས་དཀྱིལ་འཁོར་གྱི་བྱང་ཤར་དུ་འདས་པའི་གཏོར་མ་དང༌། དེའི་གཡས་སུ་འཇིག་རྟེན་པའི་གཏོར་མ་བཞག་པར་བཤད་པས། མདུན་བསྐྱེད་ཀྱི་གཡོན་དུ་འདས་
པའི་གཏོར་མ་ཕུད་ལས་ཆུང་བར་བྱས་པ་དང༌། གཡས་སུ་འཇིག་རྟེན་པའི་གཏོར་མ་ལྷག་མ་ལས་ཆེ་བར་བྱས་པ་བཤམ། དཀྱིལ་འཁོར་སྒྲུབ་མཆོད་ལ་སོགས་པའི་ཚེ་ཕྱི་རོལ་པའི་གཏོར་མ་བྱེད་ན། སྒྲུབ་ཁང་གི་ཕྱི་རོལ་དུ་ས་
གཞི་བསྟར་བ་དྲི་བཟང་པོས་བྱུགས་པའི་དབུས་སུ་གཏོར་མ་བཟང་བར་བཤམས་ཏེ། ཧེ་རུ་ཀ་འབྱུང་བར། དེ་ནས་སྔགས་པས་ཡོད་པར་གྱུར་ན་བྱང་ཆུབ་ཀྱི་སྒྲུབ་པ་པོ་སྐྱེ་བོ་གཞན་དག་འཇུག་པ་བཟློག་པའི་ཕྱིར་དཀྱིལ་འཁོར་དུ་
བཀོད་ལ་ཕྱིར་འགྲོ་བར་བྱ་སྟེ། རྔ་མ་དཀར་པོ་དང་། འཕན་དང༌། རྒྱལ་མཚན་དང༌། བ་དན་དང་བཅས་པ། གླུ་དང་། གར་དང༌། རོལ་མོའི་སྒྲ་ལ་སོགས་པའི་ས་ཕྱོགས་སུ་སྟན་བདེ་བ་ལ་འདུག་སྟེ། མདུན་དུ་ཟངས་མོ་
ཆེའི་ནང་དུ་ཁུར་བ་ལ་སོགས་པ་ཉ་དང༌། ཤ་དང༌། ཟན་དང༌། ཞོ་དང་། འོ་མ་དང་། སྦྲང་རྩི་དང༌། ཆང་དང༌། ས་ལི་དང༌། ཏིལ་གྱིས་བསྲེས་པ་དང༌། སྣ་ཚོགས་པའི་བཟའ་བཅའ་དང༌། བཏུང་བ་དང༌། ལྡག་པ་
དང༌། ཞིམ་པའི་རྫས་ཀྱིས་གང་བ། མར་མེ་ལྔ་དང༌། བདུད་རྩི་དང༌། མཆོད་རྫས་དང༌། གདུགས་དང་རྒྱལ་མཚན་དང༌། མར་མེའི་ཕྲེང་བ་སྟེ་རྫས་གཞན་གྱིས་ཀྱང་དགང་བར་བྱའོ། །མེད་པར་གྱུར་ན་ནི་ཟན་དང་ཆུ་ཙམ་

གྱིས་ཐམས་ཅད་གང་བར་མོས་པ་བྱས་ལ། ཞེས་གསུངས་པའི་མཚན་ཉིད་ཅན་གྱི་གཏོར་མ་བཤམས་ལ། དེའི་གཡས་རང་གི་གཡོན་དུ་དུང་ཕོར་ལ་སོགས་པར་ཞབས་བསིལ། ཞལ་བསིལ། འཐོར་འཐུང་། མཆོད་ཡོན་ཏེ་ཆུ་
བཞི་དང༌། གཏོར་མའི་གཡོན་རང་གི་གཡས་སུ་མེ་ཏོག སྤོས། མར་མེ། དྲི་ཆབ། ཞལ་ཟས་ཏེ་ཉེར་སྤྱོད་ལྔ་བཤམས་ཏེ། རྡོ་རྗེ་གུར་ལས། ལམ་གྱི་བཞི་མདོར་གཏོར་མ་བཏང༌། །མེ་ཏོག་བདུག་སྤོས་མར་མེ་དང༌། །དེ་
བཞིན་དྲི་ཡི་དུང་ཆོས་གཡས། །གཡོན་དུ་སྔགས་ཀྱི་མཆོད་ཡོན་སྣོད། །མདུན་དུ་བཟེད་ཞལ་བཞག་པར་བྱ། །ཞེས་སོ། །འོ་ན་སམྦུ་ཊར། གཡོན་དུ་ཉེ་བར་དགོས་པ་ཀུན། །གཡས་པ་དག་ཏུ་ཆུ་ཡི་སྣོད། །ཅེས་ཉེར་སྤྱོད་
གཡས་དང་ཆུ་གཡོན་དུ་གསུངས་པ་དང་མི་འགལ་ལམ་ཞེ་ན་མི་འགལ་ཏེ། སམྦུ་ཊར་ནི་མདུན་བསྐྱེད་ཀྱི་དབང་དུ་བྱས་པ་ཡིན་ལ། གུར་དུ་སྒྲུབ་པ་པོའི་དབང་དུ་བྱས་ནས་བཤད་པའི་ཕྱིར་རོ། །དེ་ནས་གཏོར་མ་དེ་ནང་མཆོད་ཆུ་
ཆང་གིས་སྦྱངས་པ་ལ། མཁས་པ་ཁ་ཅིག་ནང་མཆོད་ཀྱི་སྟེང་དུ་ཆུ་སོགས་བླུགས་ན་རྗེ་ཐོག་ཏུ་འབངས་རྒྱུག་པ་བྱ་བ་ཉེས་པ་ཆེན་པོ་འོང་བས་དང་པོར་ཆང༌། དེ་ནས་ཆུ། གསུམ་པ་ནང་མཆོད་ཀྱིས་སྦྱངས་ཏེ། ཆང་བླུགས་པས་
གཏོར་མའི་རྒྱུ་ཟན་དང་མཚུངས། ཆུ་བླུགས་པ་ཀུན་གྱི་ལུགས་ཡིན། དེ་ནས་ནང་མཆོད་ཀྱི་བདུད་རྩིར་བྱེེན་གྱིས་རློབ་པ་ཡིན་ཏེ། སམྦུ་ཊར། རྫས་ནི་འདི་དག་ཐམས་ཅད་ལ། །བདུད་རྩི་ལྔས་ནི་སྦྱང་བར་བྱ། །ཞེས་བཤད་པའི་
316

ربع
།ཕྱིར་རོ་ཞེས་འདོད་མོད། འདི་ནི་རྣམ་པར་མ་དཔྱད་པ་ཡིན་ཏེ། རྗེ་འབངས་སུ་བྱེད་པ་དངོས་པོ་བཟང་ངན་གྱི་སྒོ་ནས་འབྱེད་དམ། བྱིན་གྱིས་བརླབས་མ་བརླབས་ཀྱིས་འབྱེད། དང་པོ་ལྟར་ན་ནི་ཆུ་དང་
ཆང་གཉིས་ཀྱང་དངོས་པོ་ལ་བཟང་ངན་དངོས་སུ་གྲུབ་པའི་ཕྱིར་ཁྱེད་རང་གི་ལུགས་ལའང་། རྗེ་ཐོག་ཏུ་འབངས་རྒྱུག་པའི་སྐྱོན་དུ་འགྱུར་ལ། གཉིས་པ་ལྟར་ན། ཁྱོད་ཀྱི་ལུགས་ལ་བྱིན་གྱིས་བརླབས་པའི་ནང་མཆོད་སྔ་མའི་སྟེང་
དུ་བྱིན་གྱིས་མ་བརླབས་པའི་ཆང་བླུགས་པར་མི་རིགས་ཏེ། རྗེ་ཐོག་ཏུ་འབངས་རྒྱུག་པར་འགྱུར་བའི་ཕྱིར་རོ། །གལ་ཏེ་ནང་མཆོད་ཀྱི་དབུས་ནས་མཐེབ་སྲིན་སྦྱར་བས་ཕུད་བླངས་ལ། དེ་ནས་ཆང་བླུགས་ཏེ་སྔར་མཐེབ་སྲིན་གྱིས་
*བླངས་པའི་ནང་མཆོད་དེས་གཏོར་བ་ཕྱག་ལེན་ལ་ཡོད་པས་སྐྱོན་མེད་ཟེར་རོ། ྃ།དེ་ལྟར་ན་མཆོད་ཡོན་ལ་སོགས་པའི་ཉེར་སྤྱོད་དང་གཏོར་མ་སྔ་མའི་སྟེང་དུ་ཕྱི་མས་ཁ་གསོ་བ་ན་ཡང་དེ་དག་གི་ཕུད་བླང་དགོས་པར་འགྱུར་
རོ། །སམྦུ་ཊར། བདུད་རྩིས་སྦྱང་བར་བཤད་པས་ཁོ་བོ་ལ་གནོད་པ་མེད་དེ། དེ་བཞིན་དུ་འདོད་པའི་ཕྱིར་རོ། །ཁྱེད་ལ་ནི་ཤིན་ཏུ་ཡང་གནོད་དེ། ཁྱེད་ཀྱིས་བདུད་རྩི་བླུགས་པ་བྱིན་གྱིས་བརླབ་པར་འདོད་པ་ལ། ལུང་དེ་ལས་
སྦྱང་བར་གསུངས་པའི་ཕྱིར་ཏེ། དར་གྱི་སྲིན་བུ་རང་གི་ཁ་ཆུས་བཅིངས་པ་བཞིན་ནོ། །ཡང་རང་ལུགས་ཀྱི་བླ་མ་ཁ་ཅིག རྫས་ཀྱིས་བསང་སྦྱང་སྤེལ་གསུམ་དང༌། སྔགས་ཀྱིས་བསང་སྦྱང་སྤེལ་གསུམ་གཉིས་ལས། རྫས་ནང་
317

མཆོད་དང་སྔགས་ཨ་མྲྀ་ཏ་གཉིས་ཀྱིས་བསང་། རྫས་ཆུ་དང་སྔགས་སྭ་བྷཱ་ཝ་གཉིས་ཀྱིས་སྦྱངས། རྫས་ཆང་དང་སྔགས་ཡི་གེ་གསུམ་གྱིས་སྤེལ་བ་ནི་མན་ངག་དམ་པའོ་ཞེས་དང་། ཡང་ཁ་ཅིག བདུད་རྩིར་བྱིན་གྱིས་བརླབས་
པའི་ནང་མཆོད་དང་པོ་བླུགས་པ་ནི་གཏོར་མའི་རྒྱུ་ཡིན་ལ། ཆང་དང་ཆུ་གཉིས་ཀྱིས་ནི་སྦྱང་བའོ། །ཞེས་བཞེད་པ་རྣམས་ནི། སམྦུ་ཊར། བདུད་རྩིས་སྦྱང་བར་བཤད་པ་དང༌། འཕགས་པ་རིན་པོ་ཆེས་གཏོར་མ་ནང་མཆོད་ཆུ་
* དང་ཆང་གིས་སྦྱངས་ལ། ཞེས་བཤད་པ་དང་འགལ་ལོ། །ཕྱི་རོལ་པའི་གཏོར་མ་ལ། རྗེ་བཙུན་རྩེ་མོས། གཏོར་མ་ལ་ཆང་དང་ཆུ་ལ་སོགས་པ་བླུགས་ལ། ཞེས་པའི་སོགས་ཁོངས་ནང་མཆོད་དུ་མངོན་ཏེ། ཡི་གེ་རྙིང་ཁ་
ཅིག་ནས་ཕུད་ཅུང་ཟད་ཕར་བླུགས་པའི་ནང་མཆོད་ཀྱིས་སྦྱང་བར་བཤད་པའི་ཕྱིར་རོ། །གཉིས་པ་ནི། རྣལ་འབྱོར་དབང་ཕྱུག་གི་མན་ངག་ལས། ལྷ་དང་འབྱུང་པོ་ཐ་མི་དད་དང༌། ལྷ་དང་འབྱུང་པོ་ཐ་དད་ཀྱི་ཆོ་ག་གཉིས་བཤད་ྋ
པ་ལས། དང་པོ་ལ་དཀྱིལ་འཁོར་དང་འབྲེལ་པ་དང་མ་འབྲེལ་པ་གཉིས་ལས། དང་པོ་ལྟར་ན། རྫས་ཀྱི་ཏིང་ངེ་འཛིན་འོག་ནས་འབྱུང་བ་ལྟར་བྱས་ནས། ཐུན་མཚམས་ཀྱི་མཎྜལ་མཆོད་པའང༌། སྟ་གོན་གྱི་ཚོམ་བུའི་དཀྱིལ་
འཁོར་རམ། རྡུལ་ཚོན་ནམ། རས་བྲིས་ཀྱི་དཀྱིལ་འཁོར་ལ་སོགས་པ་ཡོད་ན་དཀྱིལ་འཁོར་གྱི་ཕྱི་རོལ་དུ་དུར་ཁྲོད་བརྒྱད་དུ་ཧཱུྃ་བརྒྱད་ལས་ཤར་དུ་བརྒྱ་བྱིན་ལ་སོགས་པའི་ཕྱོགས་སྐྱོང་བརྒྱད་དང༌། དཀྱིལ་འཁོར་གྱི་སྟེང་གི་ཆ་

ریو
།དབང་ལྡན་དུ་ཆོས་འབྱུང་ལ་གནས་པའི་པདྨ་འདབ་བརྒྱད་ཀྱི་ལྟེ་བ་དང་འདབ་མ་རྣམས་ལ་ཨོཾ་དགུ་ལས་དབུས་སུ་སྐུ་རྡོ་རྗེ། ཤར་དུ་དབང་ཕྱུག་ཆེན་པོ་ལ་སོགས་པའི་ལྷ་བརྒྱད་དང༌། འོག་གི་ཆ་སྲིན་
པོར་ཆོས་འབྱུང་ལ་གནས་པའི་པདྨ་འདབ་བརྒྱད་ཀྱི་ལྟེ་བ་དང་འདབ་མ་རྣམས་ལ་ཨཱཿདགུ་ལས་དབུས་སུ་གསུང་རྡོ་རྗེ། ཤར་དུ་ནོར་རྒྱས་ལ་སོགས་པའི་ཀླུ་བརྒྱད་བསམ། ཆོ་ག་ལྷག་མ་རྣམས་ནི་འོག་ནས་འབྱུང་བ་ལྟར་
བྱའོ། །གཉྀས་པ་དེ་དག་དང་མ་འབྲེལ་ན། མར་མེ་མཛད་ཀྱིས་ཤར་ལྷོའི་དུར་ཁྲོད་ཀྱི་ནམ་མཁའ་ལ། ཆོས་འབྱུང་སུམ་བརྩེགས་སྟེང་འོག་རིམ། །ཞེས་པའམ། སློབ་དཔོན་ཀཾ་པ་ལས། ཤར་གྱི་དུར་ཁྲོད་ནཾམ་མཁའ་
ལ། །ཆོས་འབྱུང་སུམ་བརྩེགས་བར་མར་ནི། །ཞེས་བཤད་པས། བདག་བསྐྱེད་མ་བསྡུས་ན། ཤར་གྱི་དུར་ཁྲོད་ཀྱི་ནམ་མཁའ་ལ། བསྡུས་ན་རང་གི་ཤར་གྱི་མདུན་དུ། ཨེ་ལས་ཆོས་འབྱུང་སུམ་བརྩེགས་ཀྱི་ནང་དུ། པཾ་
ལས་པདྨ་འདབ་བརྒྱད་རེ་རེ་བསམས་ནས། དབུས་ཀྱི་པདྨའི་ལྟེ་བར་རྫེ་བཙུན་ལྷ་དགུའམ་རྡོ་རྗེ་བདག་མེད་མ་ལྷ་མོ་བཅོ་ལྔའམ། བཅུ་གསུམ་མའམ། མཁའ་འགྲོ་ལྔ་རིགས་བསྡུས་པའམ། རིགས་རྐྱང་པ་ལ་སོགས་པའམ་
སྐབས་དང་འབྲེལ་པའི་དཀྱིལ་འཁོར་བསམ། འདབ་མ་བརྒྱད་ལ་ཕྱོགས་སྐྱོང་བརྒྱད། སྟེང་དུ་སྐུ་རྡོ་རྗེ་ལྷ་ཆེན་བརྒྱད་དང་བཅས་པ། འོག་ཏུ་གསུང་རྡོ་རྗེ་ཀླུ་ཆེན་བརྒྱད་དང་བཅས་པོ་རྣམས་འོག་ནས་འབྱུང་བ་བཞིན་བསམས་ཏེ་
319

མགྲོན་བསྐྱེད་པའོ། །དེ་ནས་མགྲོན་དགུག་པ་བྱིན་གྱིས་བརླབ་པ་དབང་བསྐུར་བའི་བར་འོག་བཞིན་བྱས་ལ། ཆུའི་ལྷག་མ་ཡར་ལུད་པ་ལས། ཁ་ཅིག་ཀྱེ་རྡོ་རྗེ་ཕྱོགས་སྐྱོང་བརྒྱད་དང་བཅས་པ་ལ་མི་བསྐྱོད་པ་ཞེས་ཐམས་ཅད་ལ་
མི་བསྐྱོད་པའི་རྒྱས་འདེབས་པ་དང་། སྲུ་ལུང་པས་གཙོ་བོ་ཡབ་ཡུམ་གཽ་རཱི་དང་པུཀྐ་སཱི་ལ་མི་བསྐྱོད་པ་ཞེས་སོགས་སྒྲུབ་ཐབས་ལྟར་བྱེད་པ་གཉིས་ལས། མདུན་བསྐྱེད་ཀྱི་དཀྱིལ་འཁོར་དང་མ་འབྲེལ་ན་དབུས་སུ་དཀྱིལ་འཁོར་
གསར་དུ་བསྐྱེད་དགོས་ལ། དེ་ལ་ཡང་ཡན་ལག་བཞི་མ་རྫོགས་ན་ཆོ་ག་མ་ཚང་བར་རྣལ་འབྱོར་དབང་ཕྱུག་བཞེད་ཅིང༌། ཐམས་ཅད་ཀྱི་རིགས་བདག་མི་བསྐྱོད་པ་མ་ཡིན་པས་ཕྱི་མ་ལེགས་པར་མཐོང་ངོ་། །དཀྱིལ་འཁོར་དང་
འབྲེལ་ན་དབུས་ཀྱི་ལྷ་རྣམས་ལ་རྒྱས་འདེབས་མི་དགོས་ཏེ། སྔར་ཡན་ལག་བཞི་རྫོགས་པ་དེ་ཉིད་འདིར་གསལ་འདེབས་པ་ཙམ་ཡིན་པའི་ཕྱིར་རོ། །དེ་ནས་གཏོར་མ་འབུལ་བའི་ཕྱིར། ཨོཾ་བྷ་ག་ཝཱན་མ་ཧཱ་ཀཱ་རུ་ཎི་ཀ་ཧེ་བཛྲ་ས་པ་ཧྰུྃ
རི་ཝཱ་ར་ཨིནྡ། ཛ་མ་སོགས་ནས། ཨཊྚ། སཔྤ་སྭཱ་ཧཱའི་བར་བརྗོད་ཅིང་པད་སྐོར་བྱ་སྟེ། ལྷ་རྣམས་གསལ་བཏབ་ནས་རྡོ་རྗེ་ཐལ་མོ་ཁ་གྱེན་དུ་ཕྱེ་ལ་ཨི་དཾ་བ་ལིཾ་ལ་སོགས་པ་ལྔའམ་བདུན་གྱིས་དབུལ། ཕྱི་ནང་ཡིད་ལས་བྱུང་
བའི་མཆོད་པས་མཆོད་ནས། ཁྱོད་ནི་རྣལ་འབྱོར་མ་ཚོགས་ཡོངས་སུ་བསྐོར། །ཞེས་སོགས་ཀྱིས་དཀྱིལ་འཁོར་པ་དང་། མི་བསྐྱོད་རྡོ་རྗེ་ཡེ་ཤེས་ཆེ། །ཞེས་སོགས་ཀྱིས་གཙོ་འཁོར་ཐམས་ཅད་ལ་བསྟོད་ནས། ལྷ་ཆེན་བརྒྱད་

24ر
།པོ་འཁོར་དང་བཅས། །ཞེས་སོགས་ཀྱིས་ཕྲིན་ལས་བཅོལ། གཏོར་མ་གཞན་མེད་ན་སྐབས་འདིར་རྡོ་རྗེའི་གླུ་དང་བཀྲ་ཤིས་སྨོན་ལམ་གཤེགས་གསོལ་རྣམས་བྱ། གཏོར་མ་གཞན་ཡོད་ན་ཐམས་ཅད་
རྫོགས་པའི་རྗེས་དང༌། ཚོགས་འཁོར་གྱི་སྐབས་ཡིན་ན་ལྷག་མའི་གཏོར་མའི་རྗེས་ལ་བྱའི། འདིར་བྱེད་མི་དགོས་སོ། །ཡང་སློབ་དཔོན་ཨ་བྷ་ཡས་ནི། འདི་དང་ཚུལ་མི་འདྲ་བར་བཤད་དེ། རྡོ་རྗེ་ཕྲེང་བ་ལས། ཡང་དགེས་
པའི་རྡོ་རྗེའི་གཟུགས་ཀྱི་སྙིང་གའི་ཧཱུྃ་གི་འོད་ཟེར་གྱིས་ཁྲོ་བོ་དང་བཅས་པའི་སྲུང་བའི་འཁོར་ལོ་རྩིབས་བཅུ་པའི་ལྟེ་བའི་ནང་དུ་གནས་པའི་གཞལ་ཡས་ཁང་གི་ནང་ན་གནས་པའི་དཀྱིལ་འཁོར་དང་སྲུང་བའི་འཁོར་ལོའི་
༸ ཕྱོགས་རྣམས་སུ་དབང་པོ་ལ་སོགས་པ་འཁོར་དང་བཅས་པ་དང༌། སེམས་ཅན་དཔག་ཏུ་མེད་པ་